**Θουκυδίδου Ιστορίαι, Βιβλίο 3, κεφάλαιο 81**

|  |  |
| --- | --- |
| Oἱ μὲν οὖν Πελοποννήσιοι  τῆς νυκτὸς εὐθὺς  κατὰ τάχος ἐκομίζοντο ἐπ᾽ οἴκου  παρὰ τὴν γῆν·  καὶ ὑπερενεγκόντες τὸν Λευκαδίων ἰσθμὸν τὰς ναῦς,  ὅπως μὴ περιπλέοντες ὀφθῶσιν,  ἀποκομίζονται.  Κερκυραῖοι δὲ αἰσθόμενοι  τάς τε Ἀττικὰς ναῦς προσπλεούσας  τάς τε τῶν πολεμίων οἰχομένας,  λαβόντες τούς τε Μεσσηνίους  ἐς τὴν πόλιν ἤγαγον  πρότερον ἔξω ὄντας,  καὶ τὰς ναῦς ἃς ἐπλήρωσαν κελεύσαντες  περιπλεῦσαι ἐς τὸν Ὑλλαϊκὸν λιμένα,  ἐν ὅσῳ περιεκομίζοντο,  τῶν ἐχθρῶν εἴ τινα λάβοιεν,  ἀπέκτεινον·  καὶ ἐκβιβάζοντες ἐκ τῶν νεῶν  ὅσους ἔπεισαν ἐσβῆναι  ἀπεχρῶντo,  ἐς τὸ ῞Ηραιόν τε ἐλθόντες  τῶν ἱκετῶν ὡς πεντήκοντα ἄνδρας  δίκην ὑποσχεῖν ἔπεισαν  καὶ κατέγνωσαν πάντων θάνατον.  Oἱ δὲ πολλοὶ τῶν ἱκετῶν,  ὅσοι οὐκ ἐπείσθησαν,  ὡς ἑώρων τὰ γιγνόμενα,  διέφθειρον αὐτοῦ ἐν τῷ ἱερῷ ἀλλήλους,  καὶ ἐκ τῶν δένδρων τινὲς ἀπήγχοντο,  οἱ δ᾽ ὡς ἕκαστοι ἐδύναντο ἀνηλοῦντο.  Ἡμέρας τε ἑπτά,  ἃς ἀφικόμενος ὁ Εὐρυμέδων ταῖς ἑξήκοντα ναυσὶ παρέμεινε,  Κερκυραῖοι ἐφόνευον  σφῶν αὐτῶν τοὺς ἐχθροὺς δοκοῦντας εἶναι,  τὴν μὲν αἰτίαν ἐπιφέροντες  τοῖς τὸν δῆμον καταλύουσιν,  ἀπέθανον δέ τινες  καὶ ἰδίας ἔχθρας ἕνεκα,  καὶ ἄλλοι χρημάτων σφίσιν ὀφειλομένων  ὑπὸ τῶν λαβόντων·  πᾶσά τε ἰδέα κατέστη θανάτου,  καὶ οἷον φιλεῖ ἐν τῷ τοιούτῳ γίγνεσθαι,  οὐδὲν ὅτι οὐ ξυνέβη καὶ ἔτι περαιτέρω.  Καὶ γὰρ πατὴρ παῖδα ἀπέκτεινε  καὶ ἀπὸ τῶν ἱερῶν ἀπεσπῶντο  καὶ πρὸς αὐτοῖς ἐκτείνοντο,  οἱ δέ τινες καὶ περιοικοδομηθέντες ἐν τοῦ Διονύσου τῷ ἱερῷ ἀπέθανον. | Οι Πελοποννήσιοι λοιπόν  αμέσως τη νύχτα,  αναχωρούσαν γρήγορα για την πατρίδα τους  πλέοντας κοντά στην ξηρά.  Και αφού μετέφεραν τα πλοία πάνω από τον ισθμό της Λευκάδας,  για να μη γίνουν αντιληπτοί πλέοντας γύρω - γύρω,  φεύγουν.  Οι Κερκυραίοι εξάλλου όταν κατάλαβαν  ότι τα αθηναϊκά πλοία πλησίαζαν  και ότι τα εχθρικά είχαν αναχωρήσει,  αφού πήραν τους Μεσσηνίους  τους οδήγησαν στην πόλη,  που μέχρι τότε ήταν έξω,  και αφού έδωσαν εντολή στα πλοία που είχαν εξοπλίσει,  να πλεύσουν γύρω γύρω στο Υλαϊκό λιμάνι,  καθώς έπλεαν γύρω γύρω (από την πόλη),  εάν έπιαναν κάποιον αντίπαλό τους,  τον σκότωναν.  Και αφού αποβίβαζαν από τα πλοία  όσους είχαν πείσει να επιβιβαστούν,  τους σκότωναν,  και αφού πήγαν στο Ηραίο  πενήντα περίπου ικέτες  έπεισαν να δεχτούν να δικαστούν  και όλους τους καταδίκασαν σε θάνατο.  Οι περισσότεροι ωστόσο από τους ικέτες,  όσοι δεν είχαν πειστεί,  καθώς έβλεπαν αυτά που γίνονταν,  σκότωναν ο ένας τον άλλο εκεί μέσα στο ναό,  και μερικοί απαγχονίζονταν από τα δέντρα,  ενώ άλλοι έδιναν τέλος στη ζωή τους, όπως ο καθένας μπορούσε.  Και για εφτά μέρες,  όσο έμεινε αφότου ήρθε ο Ευρυμέδοντας με τα εξήντα πλοία,  οι Κερκυραίοι σκότωναν  όσους από τους συμπολίτες τους θεωρούνταν ότι ήταν εχθροί τους,  αποδίδοντας την ευθύνη  ότι προσπαθούσαν να καταλύσουν τη δημοκρατία,  όμως μερικοί βρήκαν το θάνατο  και για προσωπικές έχθρες,  και άλλοι από τους οφειλέτες τους για χρήματα που τους οφείλονταν.  Και κάθε μορφή θανάτου παρουσιάστηκε,  και απ’ ότι συνηθίζεται να γίνεται σε παρόμοιες περιστάσεις,  τίποτε δεν υπάρχει που να μην έγινε και ακόμα χειρότερα.  Και ο πατέρας δηλαδή σκότωνε το παιδί του  και απομακρύνονταν με τη βία κάποιοι ικέτες από τα ιερά  και σκοτώνονταν κοντά σε αυτά,  μερικοί άλλοι επίσης, αφού κλείστηκαν ολόγυρα με τοίχο πέθαναν μέσα στο ναό του Διονύσου. |

**Α. Ερμηνευτικές ερωτήσεις**

1. Ποια πορεία ακολούθησαν οι Πελοποννήσιοι για την αποχώρησή τους και γιατί;
2. Ποιες πληροφορίες έχουμε για τη Λευκάδα από το γεωγράφο Στράβωνα;
3. Να εξηγήσετε με βάση το κείμενο πόσο επηρεάστηκαν ψυχολογικά οι δημοκρατικοί από την άφιξη των αθηναϊκών πλοίων και την παράλληλη αναχώρηση των πελοποννησιακών.
4. Ποια γεγονότα άλλαξαν την κατάσταση προς όφελος των Κερκυραίων δημοκρατικών;
5. “ τάς ναῦς περιπλεῦσαι κελεύσαντες .... ἐς τὸν Ὑλαϊκόν λιμένα ”: για ποιον λόγο έδωσαν αυτή τη διαταγή οι δημοκρατικοί;
6. Πώς αντιμετώπισαν οι δημοκρατικοί τους ικέτες στο ναό της Ηρας;
7. Ποιες ευθύνες φαίνεται να αποδίδει ο ιστορικός στον Ευρυμέδοντα για τις σφαγές;
8. Γιατί, κατά τη γνώμη σας, ο ιστορικός δεν αναφέρεται πλέον στο Νικόστρατο;
9. Να χαρακτηρίσετε τη συμπεριφορά των δημοκρατικών.
10. Ποιοι άγραφοι νόμοι καταπατήθηκαν με τη διάπραξη των εγκλημάτων; Να βρείτε φράσεις που να δικαιολογούν την απάντησή σας.
11. Ποια επίδραση είχαν τα γεγονότα στους ολιγαρχικούς; Σε ποια κατάσταση είχαν περιέλθει;
12. Ποια κατάσταση περιγράφει ο ιστορικός με τα παραδείγματα φόνων που παραθέτει στο τέλος; Να την χαρακτηρίσετε.
13. **Βάλτε σε κύκλο τη σωστή απάντηση.**

1. Πολλοί ικέτες

Α. σκότωναν τους δημοκρατικούς

Β. αλληλοσκοτώνονταν ή αυτοκτονούσαν

Γ. αρνούνταν να βγουν από το ναό

2. Οι αγριότητες στην Κέρκυρα ξεκίνησαν

Α. μόλις έφτασε ο Νικόστρατος

Β. μόλις έφτασε ο Ευρυμέδοντας

Γ. μόλις έφτασε ο Αλκίδας

3. Οι αγριότητες στην Κέρκυρα είχαν διάρκεια

Α. μίας εβδομάδας Β. ενός μήνα Γ. τριών ημερών

4. Ο ιστορικός θεωρεί τα γεγονότα στην Κέρκυρα

Α. πρωτοφανή Β. συνηθισμένα για τέτοιες περιστάσεις

5. Οι Πελοποννήσιοι έφυγαν από την Κέρκυρα πολύ γρήγορα και κατά τη διάρκεια της νύχτας.

Ο ιστορικός

Α. τους ειρωνεύεται Β. τους δικαιολογεί Γ. τους κατηγορεί απροκάλυπτα

1. **Επιλέξτε το σωστό ή το λάθος**
   1. Ο Θουκυδίδης αποδίδει έμμεσα την ευθύνη για τις αγριότητες του πολέμου στον Ευρυμέδοντα.
   2. Στις αγριότητες συμμετείχαν ενεργά και οι Αθηναίοι με αρχηγό τον Ευρυμέδοντα.
   3. Η βαθύτερη αιτία των γεγονότων ήταν κατά τον ιστορικό η αντεκδίκηση για την κατάλυση της δημοκρατίας.

**Β. Γραμματική**

**1.** πόλιν, ἔχθρας, πατὴρ, τῶν ἱκετῶν: να κλίνετε τα ουσιαστικά

|  |  |  |  |  |
| --- | --- | --- | --- | --- |
| **ΕΝΙΚΟΣ ΑΡΙΘΜΟΣ** | | | | |
| **ΟΝ.** | ἡ πόλις [σ. 61] | ἡ ἔχθρα | ὁ πατὴρ [σ. 77] | ὁ ἱκέτης |
| **ΓΕΝ.** |  | τῆς ἔχθρας |  |  |
| **ΔΟΤ** |  |  |  |  |
| **ΑΙΤ** | Την πόλιν |  |  |  |
| **ΚΛΗΤ** |  |  |  |  |
| **ΠΛΗΘΥΝΤΙΚΟΣ ΑΡΙΘΜΟΣ** | | | | |
| **ΟΝΟΜ** |  |  |  |  |
| **ΓΕΝ** |  |  |  | τῶν ἱκετῶν |
| **ΔΟΤ.** |  |  |  |  |
| **ΑΙΤ.** |  |  |  |  |
| **ΚΛΗΤ.** |  |  |  |  |

1. Στους παρακάτω τύπους να γράψετε το α΄ενικό πρόσωπο οριστικής ενεστώτα και αορίστου β.:

|  |  |  |
| --- | --- | --- |
|  | **Α’ ενικό οριστικής ενεστώτα** | **Α΄ενικό οριστικής αορίστου β** |
| ὑπερενεγκόντες | ὑπερφέρω | ὑπερήνεγκον |
| λαβόντες |  |  |
| ἤγαγον |  |  |
| λάβοιεν |  |  |
| ἐπιφέροντες |  |  |
| ἀπέθανον |  |  |
| ἀπέκτεινε |  |  |
| ἐλθόντες |  |  |

1. **ἐπείσθησαν**: Να διαβάσετε το σχηματισμό και την κλίση του παθητικού μέλλοντα και αόριστου (γραμματική σελ. 170-172) και στη συνέχεια να συμπληρώσετε τον παρακάτω πίνακα:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ΠΑΘΗΤΙΚΟΣ ΜΕΛΛΟΝΤΑΣ** | | | | | | | | |
| **ΟΡΙΣΤΙΚΗ** | **ΥΠΟΤΑΚΤΙΚΗ** | | **ΕΥΚΤΙΚΗ** | | **ΠΡΟΣΤΑΚΤΙΚΗ** | | **ΑΠΑΡΕΜΦΑΤΟ** | **ΜΕΤΟΧΗ** |
| πεισθήσομαι |  | |  | |  | |  |  |
| **ΠΑΘΗΤΙΚΟΣ ΑΟΡΙΣΤΟΣ** | | | | | | | | |
| **ΟΡΙΣΤΙΚΗ** | | **ΥΠΟΤΑΚΤΙΚΗ** | | **ΕΥΚΤΙΚΗ** | | **ΠΡΟΣΤΑΚΤΙΚΗ** | **ΑΠΑΡΕΜΦΑΤΟ** | **ΜΕΤΟΧΗ** | |
| ἐπείσθην | |  | |  | |  |  |  | |

1. Να βρείτε τις αντωνυμίες του κειμένου, να τις αναγνωρίσετε (είδος αντωνυμίας) και να τις κλίνετε στο γένος και τον αριθμό που βρίσκονται

**Γ. Συντακτικές ασκήσεις**

1. Να βρείτε το είδος των παρακάτω δευτερευουσών προτάσεων:

α. ὅπως μὴ περιπλέοντες ὀφθῶσιν

β. ἅς ἐπλήρωσαν

γ. ὅσους ἔπεισαν ἐσβῆναι

2. «Κερκυραῖοι δὲ αἰσθόμενοι τάς τε Ἀττικὰς ναῦς **προσπλεούσας** τάς τε τῶν πολεμίων **οἰχομένας**»: Να χαρακτηρίσετε συντακτικά τις μετοχές **προσπλεούσας** και **οἰχομένας**

3. «τῶν ἱκετῶν ὡς πεντήκοντα ἄνδρας δίκην ὑποσχεῖν ἔπεισαν»: να βρείτε τα αντικείμενα του ρήματος **ἔπεισαν** και να τα χαρακτηρίσετε (άμεσο, έμμεσο)

**Δ. Λεξιλογικές ασκήσεις**

1. **διένεξη, κάτοπτρο, οδηγός, χρήματα, άγνοια:** Για καθεμία από τις λέξεις της Νέας Ελληνικής που σας δίνονται, να γράψετε μια ετυμολογικά συγγενή λέξη από το κείμενο.
2. **συγκομιδή, αγωγή, διάπλους, όραση, κατανάλωση:** Για καθεμία από τις λέξεις της Νέας Ελληνικής που σας δίνονται, να γράψετε μια ετυμολογικά συγγενή λέξη από το κείμενο.
3. Να γράψετε ένα απλό ομόρριζο ουσιαστικό της Νέας Ελληνικής, για καθεμία από τις παρακάτω λέξεις του κειμένου: **ἤγαγον, περιπλεῦσαι, ἐσβῆναι, κατέγνωσαν, ἑώρων**.
4. Να βρείτε στο κείμενο που σας δίνεται μία ετυμολογικά συγγενή λέξη για καθεμία από τις παρακάτω λέξεις της Νέας Ελληνικής: **ναυτικός, σύλληψη, εξωτερικός, εκπλήρωση, πιθανότητα**.
5. Να αντιστοιχίσετε καθεμία αρχαιοελληνική λέξη της στήλης Α με την ετυμολογικά συγγενή της νεοελληνική λέξη της στήλης Β. Δύο λέξεις στη στήλη Β περισσεύουν.

|  |  |
| --- | --- |
| **Α** | **Β** |
| 1. ὑπερενεγκόντες  2. λαβόντες  3. ἀπέκτεινον  4. ἐσβῆναι  5. ἀνηλοῦντο | α. παραλήπτης  β. εισβολή  γ. βήμα  δ. διένεξη  ε. καταναλωτής  ζ. απόκτημα  η. μητροκτόνος |

1. Να βρείτε στο κείμενο που σας δίνεται μία ετυμολογικά συγγενή λέξη για καθεμία από τις παρακάτω λέξεις της Νέας Ελληνικής: **ανευθυνότητα, γεωπόνος, ευαίσθητος, πρόσληψη, στρατηγός**.
2. Να αντιστοιχίσετε καθεμία νεοελληνική λέξη της στήλης Α με την ετυμολογικά συγγενή της αρχαιοελληνική λέξη της στήλης Β. Δύο λέξεις στη στήλη Α περισσεύουν.

|  |  |
| --- | --- |
| **Α** | **Β** |
| * + - 1. ανάβαση   2. ανάκτηση  3. συγκομιδή  4. άγνωστος  5. συλλογισμός  6. ζιζανιοκτόνο  7. σύλληψη | α. περιεκομίζοντο  β. λάβοιεν  γ. ἀπέκτεινον  δ. ἐσβῆναι  ε. κατέγνωσαν |

1. Για καθεμία από τις παρακάτω λέξεις του κειμένου, να γράψετε ένα ομόρριζο ουσιαστικό της Νέας Ελληνικής, απλό ή σύνθετο: **ἐκομίζοντο, προσπλεούσας, ἤγαγον, ἀπέκτεινον, ἐσβῆναι**.
2. Να βρείτε στο κείμενο που σας δίνεται μία ομόρριζη λέξη για καθεμία από τις παρακάτω λέξεις της Νέας Ελληνικής: **άγχος, άφιξη, κατάσταση, γονιός, απόσπαση**.
3. Να γράψετε μία σύνθετη ομόρριζη λέξη της Νέας Ελληνικής, για καθεμία από τις παρακάτω λέξεις του κειμένου: **γιγνόμενα, ναυσί, αἰτίαν, δῆμον, λαβόντων**.
4. Να αντιστοιχίσετε καθεμία αρχαιοελληνική λέξη της στήλης Α με την ετυμολογικά συγγενή της νεοελληνική λέξη της στήλης Β. Δύο λέξεις στη στήλη Β περισσεύουν.

|  |  |
| --- | --- |
| **Α** | **Β** |
| 1. ἡμέρας  2. δοκοῦντας  3. χρημάτων  4. λαβόντων 5. ἀπέθανον | α. άχρηστος  β. θνησιμότητα  γ. δογματικός  δ. εφημερίδα  ε. εξημερώνω  ζ. δοκός  η. αιμοληψία |

1. Να βρείτε στο κείμενο που σας δίνεται μία ομόρριζη λέξη για καθεμία από τις παρακάτω λέξεις της Νέας Ελληνικής: **διαγωγή, πλοίο, ναύτης, όραμα, φόρεμα**.
2. Να βρείτε στο παραπάνω κείμενο μία ετυμολογικά συγγενή λέξη για καθεμία από τις παρακάτω λέξεις της Νέας Ελληνικής: **εξαγώγιμος, μητροκτόνος, αποβάθρα, αφθαρσία, αγχώδης**